《后湖纪事和同僚联句韵 其四》
明代·陈恩

苍茫遥望一平湖，落落星分岛屿孤。玄武有方通甬道，奚奴无马戏官衢。

诗从知己评工拙，酒向东家问有无。此日贤劳知不愧，廉明还拟誓冰壶。

作者简介：陈恩，字宏济。东莞人。英弼孙。明孝宗弘治二年（一四八九）举人，初授福建南安训导，以课最擢大理寺司务，历户部员外郎中，寻擢云南广南知府，未几卒于任。明嘉靖《广东通志》卷六二、清道光《广东通志》卷二七六有传。